Når danskere drager på vinterferie i Norge med færgerne fra Hirtshals bliver det med Color Lines langsomme, gamle færger.

Det er det finske værft der står for byggeriet af de to superfærger, Superspeed I og II, der er bagefter. De mangler simpelthen kvalificeret arbejdskraft. Den første færge skulle have været klar til vinterferie-trafikken, men det når den ikke. - Det er jo de store uger. Der er vinterferie i Danmark i uge 7 og 8, og stort set alle nordmænd holder i uge otte, og der er mange af dem der tager til Danmark. Derfor skal vi have flyttet rundt på omkring 20.000 passagerer, siger administrerende direktør i Color line, Jakob Jensen, til TV2/Nord. Color Line tør ikke sætte en dato på, hvornår den første nye færge er klar, men det bliver formentlig i slutnignen af februar.